जिला उपाध्यक्ष संतोष शुक्ला और जिला संयोजक मंटू मिश्रा ने कहा कि लोक निर्माण विभाग की नाक के नीचे कार्य कराया जा रहा है और विभाग के अधिकारी मानक पर ध्यान नहीं दे रहे हैं। शिकायत करने पर भी किसी प्रकार की कार्रवाई नहीं की जा रही है। यदि तत्काल इस कार्य को रोक कर मानक के अनुरूप सुधार नहीं कराया गया, तो भाजपा जनहित में आंदोलन हेतु बाध्य होगी। ध्रुवकांत सिंह और समर सिंह ने कहा कि लोक निर्माण विभाग सीधे तौर पर जनता के हितों की अनदेखी कर रहा है। नगर के मुख्य मार्ग का निर्माण कार्य अत्यंत घटिया है, जिसके लिए सीधे तौर पर कार्यदायी संस्था उत्तरदायी है।